GNW-001 กันดั้มโธรเน่ไอน์

* ด้านหน้า
* ด้านหลัง

**GNW-001 กันดั้มโธรเน่ไอน์** (อังกฤษ: Gundam Throne Eins, ญี่ปุ่น: ガンダムスローネアイン, โรมาจิ: Gandamu surōne ain) หรือเรียกอีกชื่อว่า **กันดั้มโธรเน่หมายเลขหนึ่ง** เป็นโมบิลสูทซีรีย์กันดั้มโธรเน่ที่ปรากฏในซีซั่นที่ 1 ของโมบิลสูทกันดั้มดับเบิ้ลโอ ขับโดยโยฮันน์ ทรินิตี้

## เทคโนโลยีและความสามารถในการต่อสู้

กันดั้มโธรเน่ไอน์เป็นกันดั้มโธรเน่หมายเลข 001 ที่ใช้โดยทีมทรินิตี้ โธรเน่ไอน์ถูกออกแบบมาสำหรับการทำลายล้างจากระยะไกลด้วย GN ลันเชอร์ขนาดใหญ่ สามารถเพิ่มพลังการยิงได้โดยการถ่ายโอนอนุภาค GN จากโธรเน่ซไวและโธรเน่ไดรผ่านการด็อกกิ้ง นอกจากทำหน้าที่เป็นหน่วยสนับสนุนการยิงแล้ว โธรเน่ไอน์ยังสามารถต่อสู้ระยะกลางถึงระยะใกล้ด้วย GN บีมไรเฟิลและ GN บีมเซเบอร์ นอกจากนี้ยังมี GN ชิลด์สำหรับการป้องกัน กันดั้มโธรเน่ทั้ง 3 เครื่องได้รับการพัฒนาจาก GN-000 โอกันดั้ม พวกมันจึงมีโครงร่างและชิ้นส่วนพื้นฐานที่เหมือนกัน จะมีเพียงมีรูปแบบอาวุธ และการออกแบบส่วนหัวที่แตกต่างกัน พวกมันได้รับการติดตั้ง "GN ไดรฟ์ [T]" ที่ปล่อยอนุภาค GN สีแดงออกมา

กันดั้มโธรเน่มีโครงสร้างที่แปลกประหลาดเมื่อเทียบกับกันดั้มตัวอื่นๆ เนื่องจาก GN ไดรฟ์ [T] ถูกรวมเป็นส่วนหนึ่งของเฟรมหลักเพื่อลดน้ำหนักGN ไดรฟ์ [T] มีลักษณะการทำงานเหมือนกับ GN ไดรฟ์แบบดั้งเดิม แต่ไม่สามารถผลิตพลังงานได้กึ่งถาวร แทนที่จะต้องใช้พลังงานไฟฟ้าเพื่อทำงานและผลิตอนุภาค GN ดังนั้น GN ไดรฟ์ [T] จึงมีเวลาปฏิบัติการจำกัด ซึ่งส่งผลต่อการทำงานของกันดั้มโธรเน่ความด้อยเกิดจากการไม่สามารถสร้าง "TD แบล็งเก็ต" ซึ่งเป็นส่วนประกอบหลักของ GN ไดรฟ์ดั้งเดิมได้ อย่างไรก็ตาม GN ไดรฟ์ [T] นั้นผลิตได้ง่ายกว่า อนุภาค GN สีแดงของ"GN ไดรฟ์ [T] เป็นความสามารถในการแปรสภาพเป็นอาวุธบีม การพรางตัวจากอนุภาคที่ปล่อยออกมาซึ่งทำให้อุปกรณ์สื่อสารและเรดาร์หยุดทำงาน โดยทั่วไปอนุภาค GN สีแดงจะไม่ได้ส่งผลต่อร่างกายมนุษย์โดยตรง แต่จะเป็นอันตรายที่สุดเมื่ออยู่ในรูปแบบบีม ทำให้เกิดข้อบกพร่องของเซลล์ที่ขัดขวางไม่ให้การรักษาฟื้นฟูในบริเวณที่เกิดการบาดเจ็บ และนี่เป็นเพราะอัตราการบีบอัดของอนุภาค เช่นเดียวกับกันดั้มของทีมปโตเลไมออส กันดั้มโธรเน่มีเสาอากาศพิเศษคู่หนึ่งสำหรับควบคุมอนุภาค GN แต่ติดตั้งอยู่บนเกราะไหล่ (ถัดจากชั้นเก็บของ GN บีมเซเบอร์) แทนที่จะติดตั้งบนลำตัว กันดั้มโธรเน่ไม่เหมือนกับกันดั้มของเซเลสเชียลบีอิ้ง พวกมันไม่มีสายเคเบิลสำหรับขนส่งอนุภาค GN ไปยังแต่ละส่วนของร่างกาย แต่จะไหลเวียนอนุภาคภายในเฟรมของหุ่นแทน

ส่วนของร่างกายของกันดั้มโธรเน่มีกลไกทำลายตัวเอง ดังที่เห็นเมื่อ SVMS-01E เกรแฮมยูเนี่ยนแฟล็กคัสต้อมได้ตัดแขนขวาของโธรเน่ไอน์และ GN บีมไรเฟิลที่อยู่ในกำมือก็ระเบิดออกหลังจากนั้นไม่นาน การวิเคราะห์ซากที่กู้คืนโดยบริษัทไอริส คอร์เปอร์เรชั่น ได้ข้อสรุปว่าเป็นการทำลายตนเอง เพื่อปกป้องการรั่วไหลของเทคโนโลยี เนื่องจากชิ้นส่วนระบบไฟฟ้าทั้งหมดถูกทำลายจนไม่เหลือชิ้นดี ถึงกระนั้นก็ตาม การวิเคราะห์ยังให้ข้อมูลเชิงลึกเกี่ยวกับชุดเกราะของโธรเน่ไอน์ วัสดุโครงภายใน ฯลฯ ความรู้เหล่านี้ได้ใช้ในการพัฒนา SVMS-01X ยูเนี่ยนแฟล็กคัสต้อม II (GN แฟล็ก) ซึ่งนำ GN บีมเซเบอร์ที่ได้มาจากโธรเน่ไอน์มาใช้ซ้ำในการต่อสู้นั้นด้วย

อเลฮานโดร คอร์เนอร์ทูตแห่งสหประชาชาติและผู้สังเกตการณ์ของเซเลสเชียลบีอิ้ง เป็นผู้บงการการสร้างทีมทรินิตี้ และด้วยกันดั้มโธรเน่ที่ลากูน่า ฮาร์วี่ย์สร้างขึ้นอย่างลับๆ ในโรงงานภายในลิฟต์วงโคจรตามคำแนะนำของเขา อย่างไรก็ตาม ความตั้งใจของอเลฮานโดรไม่ได้ทำเพื่อองค์กร แต่เพื่อส่งเสริมความทะเยอทะยานของเขาและตระกูลในการครอบครองโลก ตระกูลคอร์เนอร์ยังได้พัฒนาGN ไดรฟ์ [T] โดยอิงจากข้อมูลของ GN ไดรฟ์แบบดั้งเดิมที่เก็บไว้ในฮาโล่สีม่วง ซึ่งกู้คืนจากยานอวกาศยูโรป้าที่อับปางใกล้ดาวพฤหัสบดี อย่างไรก็ตาม ความตั้งใจของอเลฮานโดรไม่ได้ทำเพื่อองค์กร แต่เพื่อส่งเสริมความทะเยอทะยานของเขาและตระกูลในการครอบครองโลก ตระกูลคอร์เนอร์ยังได้พัฒนา GN ไดรฟ์ [T] โดยอิงจากข้อมูลของ GN ไดรฟ์ดั้งเดิมที่เก็บไว้ในฮาโรสีม่วง ซึ่งกู้คืนจากยานยูโรป้าที่อับปางใกล้ดาวพฤหัส กันดั้มโธรเน่มีโครงร่างและชิ้นส่วนพื้นฐานเหมือนกันเพื่อความสะดวกในการสร้างและเป็นการทดสอบสำหรับการผลิตจำนวนมากในอนาคต ชิ้นส่วนต่างๆ ของกันดั้มโธรเน่ กนำมาใช้ในการสร้าง GNX-509T โธรเน่วรานุสที่เป็นต้นแบบของ GN-X ซึ่งโมบิลสูทสำหรับการผลิตจำนวนมากที่อเลฮานโดรมอบให้กับสามขั้วอำนาจที่ต่อต้านเซเลสเชียลบีอิ้ง ดังนั้น กันดั้มโธรเน่จึงเป็นพื้นฐานของ GN-X ข้อมูลปฏิบัติการและเทคโนโลยีอาวุธของโธรเน่ไอน์ถูกใช้โดยกองกำลังสหประชาชาติในเวลาต่อมาเพื่อพัฒนา GN-XII แคนน่อน การผสมผสานข้อมูลการออกแบบของโธรเน่ไอน์เข้ากับเทคโนโลยีของอินโนเวเตอร์ นำไปสู่การสร้าง GNW-20000 อาร์เค่กันดั้ม

## อาวุธที่ติดตั้ง

* **GN ลันเชอร์** - บีมแคนน่อนขนาดใหญ่ที่ติดตั้งไว้กับส่วนแบ็คแพ็ค สามารถเพิ่มพลังการยิงได้โดยโธรเน่ไอน์ทำการด็อคกิ้งและได้รับถ่ายโอนอนุภาคจากโธรเน่ซไวและโธรเน่ไดร กลายเป็น GN เมก้าลันเชอร์เมื่อเชื่อมกับกันดั้มโธรเน่หนึ่งตัว และ GN ไฮเมก้าลันเชอร์ที่ทรงพลังที่สุดเมื่อเชื่อมกับกันดั้มโธรเน่ทั้งสองตัว ทั้งสองโหมดนี้ไม่เพียงแต่มีพลังทำลายล้างสูงเท่านั้น พวกมันยังให้เวลาการยิงที่ยาวนานขึ้น เหมาะสำหรับการทำลายฐานของศัตรู กระบอกปืนของ GN ลันเชอร์จะถูกกางออกในทั้งสองโหมด และส่วนด้านหลังของอาวุธจะเปิดออกเพื่อให้จับโธรเน่ตัวใดตัวหนึ่งจับไว้เพื่อความมั่นคงในระหว่างยิง อนุภาค GN สีแดงของ GN ไดรฟ์ [T] ที่แปรสภาพเป็นบีมจะมีผลข้างเคียงต่อร่างกายมนุษย์ ทำให้เซลล์เกิดการเสียหายและไม่สามารถฟื้นฟูใหม่ได้

* **GN บีมไรเฟิล** - ปืนบีมแบบใช้มือถือสำหรับแบบพิเศษสำหรับโธรเน่ไอน์ แม้ว่าพลังการยิงของมันจะด้อยกว่า GN ลันเชอร์ แต่ก็สามารถยิงได้รวดเร็ว เหมาะใช้สำหรับการต่อสู้ระยะใกล้หรือต่อสู้กับศัตรูหลายตัว อนุภาค GN สีแดงของ GN ไดรฟ์ [T] ที่แปรสภาพเป็นบีมจะมีผลข้างเคียงต่อร่างกายมนุษย์ ทำให้เซลล์เกิดการเสียหายและไม่สามารถฟื้นฟูใหม่ได้

* **GN บีมเซเบอร์** - อาวุธระยะประชิดของกันดั้มโธรเน่ เมื่อใช้งานจะปล่อยใบมีดบีมที่ทำจากอนุภาค GN มีพลังโจมตีที่สูงมาก สามารถตัดโมบิลสูทเป็นสองท่อนได้ด้วยการฟันเพีบงครั้งเดียว GN บีมเซเบอร์ 2 เล่มถูกเก็บไว้บนไหล่ทั้งสองข้างของกันดั้มโธรเน่ บีมเซเบอร์ของโธรเน่ไอน์ถูกยูเนี่ยนเก็บกู้ได้หลังจากการต่อสู้กับเกรแฮม เอเคอร์และถูกใช้เป็นอาวุธของ SVMS-01X ยูเนี่ยนแฟล็กคัสต้อม II (GN แฟล็ก) อนุภาค GN สีแดงของ GN ไดรฟ์ [T] ที่แปรสภาพเป็นบีมจะมีผลข้างเคียงต่อร่างกายมนุษย์ ทำให้เซลล์เกิดการเสียหายและไม่สามารถฟื้นฟูใหม่ได้

* **GN ชิลด์** - โล่ป้องกันของโธรเน่ไอน์ ติดตั้งไว้ที่ไหล่ซ้ายและสามารถสร้าง GN ฟิลด์บางๆ บนพื้นผิวทำให้มีพลังป้องกันที่สูงขึ้น

## แกลเลอรี่

### กันพลา

HG00 1/144 GNW-001 กันดั้มโธรเน่ไอน์ (2008)
## เกร็ดความรู้

* คำว่า "**Throne** (กรีก: θρόνοι)" เป็นหนึ่งในระดับชั้นของทูตสวรรค์ในเทววิทยาของศาสนาคริสต์ และคำว่า **Eins** หมายถึงเลขหนึ่งในภาษาเยอรมัน

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)